Rasatxaneyê Kandîllî yê Zanîngehê Bogazîçî û Enstîtuyê Cigêrayîşanê Erdlerzî (KRDAE)derheqê erdlerzê merkezê ci şaristanê Xoyî yê Rojhelatê Kurdîstanî yo de eşkerayîyêke daye.
Eşkerayîye de ame vatene: ''Di erdlerzê bînî yê cîyayî yê bi şîdetê 4.5 û 4.0 qewimîyayî ke merkezê înan sînorê Tirkîya û Îranî yê.''
Erdlerzê bi şîdetê 5.8î yo ke merkezê ci Xoy o, qezaya Elbakî ya Wanî de bi semedê rijnayîşê keyeyan. Bîlançoya erdlerzî bena girane. Hûmara kesanê ke wefat kerd bîye 8. Weşkerdişê tewr tay 20 birîndaran zî dewam keno.
Erdlerzî tay dewanê Rojhelatî rê zî tesîr kerd ke nameyê înan nê yê: "Kotol- Belecuk-Gernavîk-Razî-Kotan-Yusifava-Hebeşa jêrîn-Gerdîk-Hisar-Hindivan-Zeri-Mexîn-Çayî-Birûşxwaran-Germavêj-Petevêr."
Nê dewan de bi temamî 15 hezar û 790 kesî estê. Yeno vatene ke nika tewr tay 25 birîndarî estê.  Pisporê erdlerzî wazenê ke keyeyê ke bi kerpîçî ameyî viraştene bêrê vengkerdene. Pisporî hîşyar kenê ke rîskê rijîyayîşê keyeyan ê kerpîçênan zêde yo.
